《太白楼次林兵部利瞻韵》
明代·白圻

去日尝登太白楼，重临画槛挹寒流。丹山有路通瀛海，黄菊多情傲晚秋。

千里烟波迷客思，满江风雨动乡愁。酒酣极目天涯暮，远浦人归一叶舟。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。